Rīdzene
Šis raksts ir par apdzīvotu vietu. Par citām jēdziena Rīdzene nozīmēm skatīt nozīmju atdalīšanas lapu. Rīdzene (agrāk arī Pauči) ir apdzīvota vieta Cēsu novadā. Vaives pagasta centrs. Izvietojies pagasta vidienē pie autoceļa A2 12 km no novada centra Cēsīm un 89 km no Rīgas. Apdzīvotā vieta izveidojusies padomju gados kā Baltijas zonālās mašīnu izmēģinājumu stacijas ciemats. Nosaukts pēc netālās Rīdzenes upītes. Rīdzenē atrodas pasts, feldšeru un vecmāšu punkts, bibliotēka un pagasta pārvalde.